NETFLIXOVA DOKUMENTARNA SERIJA
SAVEZNA CESTA 75, OHIO 80 KM OD GRANICE S MICHIGANOM
Hitna služba, izvolite?
Ovdje Deirdre iz Ministarstva prometa okruga Hancock.
Naši su dečki kosili na saveznoj cesti 75
i naišli su na čudnu vreću za spavanje.
Unutra je nešto što je zavezano.
Mjesto gdje su pronašli vreću za spavanje...
GLAS MATTA CLAYA MINISTARSTVO PROMETA
...jest niz borova uz saveznu cestu 75.
Prišao sam i podigao vreću
te sam shvatio da je unutra nešto teško.
Prema veličini vreće,
mislili smo da je netko unutra stavio psa.
Jedina druga pretpostavka bila nam je da je unutra dijete.
Otvaranje vreće odlučili smo prepustiti službama.
Došao je policajac.
Otvorio je vreću i pogledao unutra.
Rekao je da mora pogledati još jednom.
Bio je siguran da je vidio stopalo.
Posmrtni ostaci u vreći sastojali su se od donjeg dijela tijela.
Spojila sam noge i stražnjicu,
ali nedostajalo je sve od pupka poviše.
Tijelo je bilo raskomadano.
Što je počinitelju
bilo u glavi kad je razdvajao
ljudsko tijelo na komade?
O čemu je razmišljao?
Ljudi su sposobni za veoma podle činove.
OKRUG WAYNE SAVEZNA DRŽAVA MICHIGAN
SREDNJA ŠKOLA RIVER ROUGE
Ovdje se održao pogreb za mog sina Davida.
Auditorij je bio krcat.
Bilo je samo stajaćih mjesta.
DAVIDOV OTAC
Ljudi su stajali uz zidove i na prolazu.
Preplavile su me emocije kad sam vidio toliko ljudi.
Kad sam pomislio da je David taknuo živote toliko ljudi.
Što ima?
Ja sam Dave Carter iz Lavish Habits.
Znam što želim postići danas, sutra, za pet godina,
za 10 godina i vjerujem u sebe.
Kad postignem jedan cilj, prijeđem na sljedeći.
David je imao 39 godina kad je ubijen.
Što je, sine?
Volio se zabavljati. Bio je ozbiljan, ali volio je zabavu.
Visok, zgodan, atletski građen.
David je bio moj najbolji prijatelj.
DAVIDOVA SESTRA
David je osoba koju bih zvala za savjet.
Ponosio je svime što je radio.
David je naporno radio.
Bio je zaposlen u tvornici na puno radno vrijeme,
a sa strane je radio na vlastitoj liniji odjeće
imenom Lavish Habits Unlimited.
Upoznali smo se s devet godina.
On mi je bio najbolji prijatelj.
Imala sam potpuno povjerenje u njega,
ali naš je odnos uvijek bio platonski.
Tu smo postavili granicu.
David je oduvijek htio obitelj i brak kad odraste.
Uvijek je bio čovjek s integritetom.
Kad je postao otac, to je bilo još i naglašenije.
Sin mu je bio na prvom mjestu.
Bio je vrlo posvećen otac.
Tata i ja bili smo poput najboljih prijatelja.
Stalno smo bili skupa.
Naša je veza bila nesalomljiva.
David mi se svidio na prvi pogled.
DJ-EVA MAJKA
Bio je smiješan. Nasmijavao me.
Počeli smo izlaziti i provoditi vrijeme skupa.
Imala sam 19.
On je taman navršio 20.
Kad se DJ rodio,
David je bio uzbuđen.
Nije pošteno ni pogledao DJ-a,
a već je po hodniku vrištao da je dobio sina.
David i ja prekidali smo i mirili se od 2000. do 2014.,
ali dobro smo surađivali kao DJ-evi roditelji.
IDI! BORI SE! POBIJEDI!
Nakon toga imao je brojne prijateljice.
Imao je popriličan broj veza i djevojaka.
Sredinom ožujka 2018. g.
David je došao s djevojkom koju dotad nisam vidjela.
Upoznao nas je.
„Ovo je Tammy.”
Tammy i David pohađali su srednju školu skupa.
Ponovno su se susreli na prijateljevoj rođendanskoj zabavi
i to je s vremenom preraslo u vezu.
Tammy je radila u Kliničkom centru u Detroitu.
Bila je i putnička agentica
i rekla mi je da ima blizance.
Imala je sina i kćer koji su tad imali 18 godina.
Upoznale smo se u srednjoj školi.
David, Tammy i ja iste smo godine završili srednju školu.
U srednjoj školi bila je vrlo živahna.
Tad je bila prilično dobra prijateljica.
Nakon srednje škole svatko je otišao svojim putem.
U ožujku 2018. g.
saznala sam da David i Tammy hodaju i to me iznenadilo.
No prijatelji jedni drugima žele samo najbolje.
Ako je David bio sretan, i ja sam bila sretna.
Provodili su mnogo vremena zajedno.
Bio je s njom svaki dan. Pomislio sam,
možda je ona ta koju će moj tata oženiti.
David se činio sretnim. Vjerujem da im je bilo zabavno.
Vjerujem da im je bilo lijepo tih šest mjeseci koje su proveli skupa.
Ali bila je opsjednuta Davidom.
Ne miješam se previše
u ljubavne odnose svoje djece.
Ali kad bismo se okupili,
ona bi promatrala Davida.
Ako je razgovarao s nekim drugim, imala ga je na oku.
Kad smo god vidjeli Davida, i Tammy je bila tu.
Uvijek je bila blizu.
Nije mi se svidjela od trenutka kad sam je upoznala.
Svi su govorili da sam luda mlađa sestra
koja nikog ne odobrava.
To možda i je istina, ali znala sam da mi se ona ne sviđa.
30. RUJNA 2018.
ŠEST MJESECI NAKON POČETKA VEZE
30. rujna bila je obična nedjelja.
DJ je trebao provesti večer kod tate i spremao se.
Tad sam primila Davidovu poruku...
JOŠ SAM PREHLAĐEN
...da se ne osjeća dobro i da ne zna što je posrijedi.
Napisao je da je bolje da DJ ne dolazi.
ZVAO SAM TE
I ja sam mu poslao poruku.
Odgovorio mi je da se osjeća vrlo loše...
NE MOGU RAZGOVARATI, LOŠE MI JE.
...do te mjere da ne želi nikog blizu.
DJ je rekao da su mu kod tate ostale neke stvari.
Pustila sam ga.
Kad sam došao do tatine kuće,
Tammy je iznosila smeće.
Pozdravio sam je. Ugledala me.
Potrčala je prema vratima stana. Doslovno potrčala.
Kad sam došao do vrata, bila su zaključana.
Vidjela me, pa ih je mogla ostaviti otključana.
Ali ja sam imao ključ.
Ušao sam. Ona je prišla meni i pitala me što je.
Pitao sam ju je li vidjela moj punjač za mobitel.
Rekla je da nije.
Primijetio sam da su vrata tatine sobe bila zatvorena, što je bilo neobično.
Zatim je zatvorila i vrata kupaonice.
To mi je bilo čudno.
Rekao sam da želim pozdraviti tatu kad sam već ondje,
nešto tako.
Rekla je da nije ondje, već da je otišao u šetnju.
To mi je bilo neshvatljivo.
Osjeća se loše, a vani je hladno. Zašto bi išao u šetnju?
To nije imalo smisla.
No morao sam ići baki.
Pa sam otišao.
Poznavao sam Davida 19 godina.
Upoznali smo se u tvornici gdje smo skupa radili 12 sati dnevno.
Zbližili smo se.
Posljednji sam ga put vidio tog četvrtka.
Nedjelja nam je bila radna,
ali Dave nije došao na posao.
Nikad nije propuštao rad nedjeljom jer je bolje plaćen.
Utorak je bio njegov treći dan izbivanja s posla.
Znao sam da nešto nije u redu.
U utorak me nazvao Roger.
Rekao je da David već tri dana nije došao na posao.
Zamolio me da odem do stana provjeriti je li dobro.
Nazvala sam ga.
Dobila sam sekretaricu.
Zatim sam nazvala Davidovu djevojku Tammy.
Pitala sam ju je li David dobro.
Rekla je da se nisu čuli od nedjelje.
Stoga smo moj suprug Derek i ja otišli do Davidova stana.
Davidov je auto bio na parkiralištu.
DAVIDOV ŠURJAK
Došli smo do vrata i pokucali, ali nije bilo odgovora.
Uhvatio sam kvaku
i vrata su bila otključana.
Počela sam paničariti jer su vrata otključana.
Uvijek je zaključavao stan.
Tad sam znala da nešto nije u redu.
Nazvala sam tatu
i Samiju, DJ-evu mamu.
Tasia mi je rekla da ju je nazvao Davidov kolega s posla
i rekao da David nije došao na posao tri ili četiri dana.
Začudio sam se.
Svi smo došli do stana.
Gledala sam uokolo i pomislila
da David nikad ne bi ostavio stan takav.
Nikad ne bi zgužvao plahte i samo ih bacio u ormar.
Ušli smo u Davidovu sobu
i krevet nije bio složen.
Moj je brat čistunac.
David bi uvijek pospremio krevet.
Pogledala sam ispod kreveta.
Ugledala sam golemu crvenu mrlju.
Bilo je jasno da je krevet pomaknut
kako bi se prekrila mrlja na tepihu.
Bilo je vidljivo udubljenje na tepihu od kreveta,
pa nema sumnje da je pomaknut.
Skinula sam prekrivač
i ugledala sam nešto što je izgledalo kao
krv.
Pri vrhu madraca bila je rupa.
Prošetao sam se po sobi.
Vidio sam rupu u donjem lijevom uglu na vratima ormara.
Vojnik sam i znao sam da je riječ o metku.
Shvatio sam da je tu nešto pošlo krivo.
Rekao sam svima da napuste stan.
Otišli smo na policiju u Melvindaleu i prijavili nestanak osobe.
Tragali smo, zvali bolnice i mrtvačnice.
Istražitelji policije u Michiganu danas
provode istragu u blizini ulica Outer Drive i Allen Road.
Policijska traka okruživala je stan.
SUMNJA NA UBOJSTVO NAKON NESTANKA OSOBE
Imali su i utovarivač.
Kopali su po kontejneru,
provjeravali su vreće i slično.
U međuvremenu,
čekali smo da netko javi ako ima kakvu informaciju o njemu.
Poslužila sam se Facebookom.
Zamolila sam da mi jave ako su vidjeli Davida.
DAVIDE, TREBAMO TE!
David Carter nije došao na posao ovaj tjedan,
pa je obitelj dignula uzbunu.
Policijska postaja i obitelj mole za pomoć
sve koji ga poznaju...
U utorak navečer,
nakon što smo otkrili mrlju i rupu od metka,
nazvala sam Tammy
i još sam je jednom upitala gdje mi je brat.
Rekla mi je da ne zna o čemu govorim
i da ga nije vidjela od nedjelje.
Nije pokazala zabrinutost kad sam joj rekla da je nestao.
Rekla sam joj da ako se ispostavi da je umiješana u nestanak mog brata
da će biti problema.
Tammy je bila na poslu.
Ponašala se kao da je sve normalno.
Imala je nekoliko objava na društvenim mrežama.
Normalno je nastavila sa životom.
Bilo mi je nevjerojatno
da osoba koja je s njim provela gotovo svaki dan posljednjih šest mjeseci
nije otišla s posla i pomogla nam u potrazi za Davidom.
Nije joj bilo ni traga, a ona mu je djevojka.
Nije se činila zabrinutom kao ostali.
1. LISTOPADA 2018. DAN PRIJE PRIJAVE NESTANKA
Zaposlenik Ministarstva prometa našao je vreću za spavanje uz cestu 75.
Mrtvozornik je potvrdio da su posmrtni ostaci posljedica ubojstva.
Sumnjaju da je žrtva ondje već nekoliko dana.
Istražitelji pregledavaju prijave nestalih osoba.
Vrtlari iz ODOT-a,
Ministarstva prometa savezne države Ohio,
pronašli su vreću za spavanje u travi...
MRTVOZORNICA OKRUGA LUCAS
...uz saveznu cestu 75.
U vreći za spavanje
bili su raskomadani dijelovi donjeg dijela tijela.
Imala sam samo donji torzo i noge.
Izgledalo je da je muškarac
crne ili miješane rase.
Unutarnja duljina noge bila je 91 cm.
Riječ je o visokoj osobi.
Tijekom autopsije
otkrili smo veoma karakterističnu tetovažu na gornjem dijelu lijeve potkoljenice.
Bila je to tetovaža pit bula s crvenim očima.
To nije uobičajeno.
1.10.2018. PRONAĐENI POSMRTNI OSTACI
Poslali smo fotografiju u Melvindale u Michigan
gdje je prijavljen nestanak osobe.
3. LISTOPADA 2018. DAN NAKON PRIJAVE NESTANKA
Načelnik policije u Melvindaleu pozvao me na razgovor
jer je imao neka pitanja.
Posebno ga je zanimala tetovaža.
Rekao sam mu da je imao tetovažu pit bula na nozi.
Pitao sam načelnika
jesu li ga pronašli i potvrdio je.
ELTON I DAVID CARTER
Za mene kao vojnika
smrt je dio života.
Neizbježna je.
No nisam mislio da će se dogoditi članu moje obitelji na ovaj način.
Teško je.
Zaista je teško.
Odvezao sam g. Cartera do policijske postaje.
Neću to zaboraviti.
Bilo je vrlo emotivno.
Vozio sam iz policijske postaje.
Nisam znao kako ću pred Tasiju.
Moj je suprug vozio. Došao je i sve mi je bilo jasno iz izraza lica.
Vidjela sam mu to na licu.
Izašao je iz auta, primio me i rekao da ga više nema.
Ostala sam bez riječi. Kao da me netko prebio.
Brinula me njegova majka.
Sve nedaće kroz koje sam prošao su ništa.
Ništa mi nije bilo teže
nego njoj priopćiti da je riječ o našem sinu.
To ju je slomilo.
Sav je život iščeznuo iz nje.
Nisam mogao ništa,
samo je zagrliti.
Samo sam to mogao.
Pitao sam strica što se dogodilo.
Htio sam znati. Nije mi odmah htio reći.
Pitao sam što se dogodilo.
Mora mi reći, ipak je riječ o mom tati.
I...
Rekao je da su pronašli tatu, ali da je raskomadan.
Tijelo mu je raskomadano.
Samo sam se udaljio i nisam htio nikoga pogledati.
Bio sam naslonjen na auto, pogrbljen, sjedio sam na travi
plačući, pun ljutnje i tuge.
Ugledao sam se na oca otkad znam za sebe.
Nikad se nisam osjećala tako prazno.
Kao prijateljica i sestra,
htjela sam to raščistiti.
Tko mu je to učinio?
Dao bih se kladiti na Tammy
jer ga je ona posljednja vidjela.
Pomislila sam,
Tammy je ključ. Ona zna što se dogodilo.
Nekoliko tjedana prije nego što je ubijen, David je pozvao moju sestričnu
u kino.
Otišli su u kino. Moja je sestrična vozila.
Kad su došli pred Davidov stan, sve četiri gume bile su mu razrezane.
David je bio zabezeknut.
Mislim da je tada znao da Tammy stoji iza toga.
Da mu je Tammy prerezala gume
jer je bila ljuta što je izveo moju sestričnu u kino,
a nije nju izveo u kino.
Mislim, tko to radi?
Bijesna žena. To sam tomu pripisao.
U redu, luda je, jednostavno je takva osoba.
Kad je osoba ljubomorna,
i kad je osoba sebična,
nema toga što nije kadra učiniti.
28.9.2018. TRI DANA PRIJE PRONALASKA OSTATAKA
Petak prije Davidova nestanka,
cijela je obitelj bila na DJ-evoj utakmici.
Tad sam posljednji put vidjela Davida
i tad ga je njegova sestra posljednji put vidjela.
Kao i njegov sin.
David i Tammy već su bili na utakmici kad smo suprug i ja došli.
David je pratio utakmicu.
To! Dobar udarac!
David se smijao i šalio s nama
te istovremeno glasno komentirao utakmicu.
Jeli smo kokice i zabavljali se.
David i Tammy došli su skupa na utakmicu,
ali ondje nisu bili skupa.
Pitala sam ga je li sve u redu i zašto ona nije tu.
Rekao je da će biti dobro.
Pomislila sam da su se posvađali i da ne razgovaraju.
Na trenutak sam pogledala uokolo po tribinama,
a Tammy je gledala točno u mene,
ravno u moje lice.
Kao da sam pogledala vragu u oči.
Urezalo mi se to u pamćenje. Još vidim njezin izraz lica.
Mislim da je moj brat prekinuo s Tammy.
Tu večer nakon utakmice,
što god da se dogodilo, bila je to kap koja je prelila čašu.
Rekao joj je da ovako ne može dalje, a ona to nije mogla podnijeti.
Bila je ljubomorna na Davidov odnos s drugima,
sa mnom, s njegovim sinom, s našim roditeljima.
Bila je zapravo ljubomorna na sve koji su bili u kontaktu s njim.
No nikad nisam mislila da je sposobna za ubojstvo.
Nikad.
Mislim da je pokušao dokučiti kako je ostaviti.
Trebalo mu je vremena da se makne od nje.
Jer je bila veoma posesivna.
Znala je da Dave želi prekinuti i to je u njoj pobudilo bijes.
Ako ga ona ne može imati, neće ga imati nijedna druga.
Rekla sam policiji da istraže Tammy,
ali nisu s nama podijelili detalje o tijeku istrage
ni ikakva saznanja.
5.10.2018., ČETIRI DANA NAKON PRONALASKA POSMRTNIH OSTATAKA
Nekoliko dana nakon vijesti o Davidu,
moj je nećak imao utakmicu.
Trener me pitao trebam li predah od nogometa.
Rekao sam ne, da neću sad odustati.
Moj otac to ne bi htio.
Večer utakmice bila je sjajna.
Svi su me podržali.
Obitelj i prijatelji sjedili su zajedno na tribinama.
Čitava tribina bila je moja obitelj.
Tata mi je često ponavljao izreku:
„Što se god dogodi, nemoj odustati, bez obzira na sve.”
Prije utakmice rekao sam si da neću odustati.
Igrat ću za njega.
Znam da zvuči suludo, ali nisam ja igrao.
Osjećao sam njegovu prisutnost u sebi i u pokretima
za koje nisam ni znao da ih mogu izvesti.
VOLIM TE, TATA
DJ-EVA EKIPA POBIJEDILA JE 64:0.
Tijekom DJ-eve utakmice, nazvao je moj tata.
Rekao je da mi nešto mora reći.
Rekao je da su je uhvatili. Upitala sam koga.
Rekao je da su uhitili Tammy.
Vijest da je Tammy uhićena tu večer svima je popravila raspoloženje.
Donijela je radost.
Nismo mogli vjerovati. Stvarno su je uhvatili.
Dočekali smo pravdu.
Svi su plakali i bili sretni.
Puštena je nekoliko dana poslije.
Osumnjičena osoba dovedena u pritvor u petak sad je puštena.
Policijska postaja u Melvindaleu potvrdila je to danas navečer.
Istraga se nastavlja.
Tammy Williams dovedena je u postaju na ispitivanje.
Obavili smo neke razgovore.
Puštena je jer istraga nije bila gotova.
SLUŽBA US MARSHALS
Ne mogu vam sve reći
jer ne želim ugroziti istragu.
Ono što vam mogu reći jest
da tad nisu imali dovoljno dokaza da je zadrže i optuže.
To što su je morali pustiti za mene je
bio vrlo težak udarac.
Mogli su je zadržati samo 72 sata.
Morali su pronaći ostatak posmrtnih ostataka
jer im je trebao uzrok smrti.
10. LISTOPADA 2018. DVA DANA NAKON PUŠTANJA TAMMY
Imamo nove vijesti o slučaju ubojstva oca iz Melvindalea.
Pronađeno je još njegovih posmrtnih ostataka južno od Findlaya.
Pronašli su još dijelova tijela uz istu saveznu cestu 75
gdje su pronađeni prvi ostaci.
IZVJEŠĆE O SMRTI
Proslijedili su nam drugi dio posmrtnih ostataka
koji se nalazio u maloj crnoj sportskoj torbi s crvenim ručkama.
U torbi je bila ljudska glava.
Bila je umotana u malu vrećicu za kupovinu s ručkama.
Jedna mu je vrećica bila zavezana ispod brade.
16. LISTOPADA 2018. OSAM DANA NAKON PUŠTANJA TAMMY
Primili smo i treći poziv da je pronađen i posljednji dio posmrtnih ostataka
u malom šarenom kovčegu.
S velikim jarkim cvjetovima.
U kovčegu je bio prekrivač.
U prekrivaču se nalazio treći dio posmrtnih ostataka.
Gornji dio torza, dvije ruke, dvije šake, svi prsti.
Sad smo mogli sastaviti tijelo.
Imao je prostrijelnu ranu točno ovdje,
ispod ušne školjke malo prema stražnjem dijelu glave.
Prostrijelna rana išla je ovim putem.
Izlazna rana bila je na vrhu glave.
Imao je jednu prostrijelnu ranu.
Pucano je s male udaljenosti. Gotovo bliski kontakt.
Saznali smo uzrok smrti.
UZROK SMRTI: PROSTRIJELNA RANA GLAVE
Nije bilo nikakvih tragova obrane...
BEZ NAZNAKA TRAUME
...nikakvih tragova borbe,
nikakvih naznaka drugih ozljeda.
Zar se visoki čovjek od 85 kg predao bez borbe?
Zar nije vidio pištolj?
Je li spavao?
Je li bio nekako onesposobljen?
Ne znam.
DOKSILAMIN
Zanimljivo,
nalaz krvi pokazao je tragove antihistaminika.
On vas čini pospanim.
Mislim da mu je smrt bila brza.
Pretpostavljam da je 29. rujna
moj brat otišao spavati.
Tammy je imala rezervni ključ od bratova stana.
Ušla je dok je moj brat spavao
i upucala ga je u glavu.
S njegovog su mobitela poslane poruke
da ljudi pomisle da ih on piše,
ali ona je slala poruke.
Pretpostavljala sam,
isprva, da su poruke njegove
jer nisam imala nikakvog razloga misliti drukčije.
No kad sam ponovno pročitala poruke...
Način na koji je poruka sročena
nije način na koji bi on sročio poruku.
Kad je umro,
mislim da je osoba odgovorna za njegovu smrt
imala golem problem.
Kako se riješiti muškarca od 190 cm i 85 kg?
Nije ga mogla samo odnijeti niz stube.
Samo donji dio posmrtnih ostataka težio je 33 kg.
U ovom slučaju raskomadati tijelo imalo je logistički više smisla.
Raskomadan je rezovima.
Nije bila riječ o pili.
Moje je mišljenje
da se počinitelj koristio običnim kuhinjskim nožem.
Ali to je trajalo.
Ne možete raskomadati tijelo na tri dijela
u vrlo kratkom razdoblju s takvim alatom.
Bila je sposobna ne samo upucati svog dečka u glavu,
već i raskomadati njegovo tijelo,
kupiti predmete u kojima je naposljetku i pronađen,
a zatim voziti i razbacati njegove ostatke uz cestu.
I naposljetku, ustati i otići na posao?
Zaključujem da je ona psihopat.
Samo smo čekali kad će je uhvatiti.
Održali smo pogreb 27. listopada.
Prošao je Dan zahvalnosti. Prošao je Božić.
Tek smo u siječnju 2019.
saznali da je Tammy napustila Michigan u listopadu 2018.
Williams je u bijegu od listopada.
...Tamera R. Williams
ubila je i raskomadala tijelo svog dečka u Melvindaleu.
Tamera, ako ovo slušaš, predaj se, dušo.
Ne možeš više bježati.
Potraga je toliko dala maha da u pomoć pristiže i Služba US Marshals.
Služba US Marshals radi na slučajevima
u kojima je riječ o počinjenju opakih i ozbiljnih zločina.
Počinitelji su obično u bijegu.
Mi ih lociramo i dovedemo pred pravdu.
IZDAN NALOG ZA UHIĆENJE
Ovaj je slučaj bio brutalan zbog svoje naravi.
Tijelo žrtve bilo je raskomadano,
a to baš ne može svatko učiniti.
Ovo je bilo proračunato i planirano.
Ovo je bilo promišljeno.
Tammy je optužena za ubojstvo,
raskomadanje tijela, skrivanje dokaza i počinjenje kaznenog djela oružjem.
Riječ je o opasnoj ženi.
BRUTALAN ZLOČIN
Nismo pronašli oružje.
Vjerojatno je naoružana i opasna.
Saznao sam podosta o Tammy Williams tijekom istrage.
16. listopada 2018. viđena je u Michiganu.
Prema izvatku po kartici,
nekoliko je puta podizala gotovinu na bankomatu.
Večerala je.
Imamo je na snimci u restoranu.
Nakon jela, sjedila je ondje neko vrijeme
i popila piće.
Izašla je, sjela u taksi-bicikl
i on ju je odvezao do hotela.
Probudila se sljedećeg jutra, 17. listopada,
i otišla do postaje u Ann Arboru.
Sjela je na vlak Amtrak iz Ann Arbora do Chicaga.
Ondje je sjela na vlak do stanice Penn u New Yorku.
Prijavila se u hotel imenom Hotel Neptun.
Tada nitko nije tražio Tammy.
Prilikom prijave u hotel,
koristila se svojim imenom i vozačkom dozvolom.
Prenoćila je ondje
i probudila se ondje drugo jutro, 18. listopada.
Na snimci je vidljivo da napušta hotel
i tad je posljednji put viđena.
TJERALICA
Tammy Williams žena je crne rase, visoka 165 cm, a teži 80-90 kg.
Trenutno ima 42 godine.
Na Facebooku i Instagramu
Tammy je uvijek bila majstorica prerušavanja.
Jedan dan imala je dugu kosu, a drugi kratku.
Jedan dan bila je plavuša, drugi brineta.
Možda ima kratke pletenice.
Možda nosi perike.
Ono što je njoj svojstveno jest
da ima golemu tetovažu ruža na svom lijevom ramenu
koja se proteže od lakta sve do ramena.
Taj buket ruža upada u oko.
Vrlo je specifičan
i bilo bi ga teško previdjeti, prekriti ili ukloniti.
No, hajdemo hipotetski reći
da ga je prekrila.
To znači da je negdje majstor za tetovaže
koji je prekrio taj buket ruža.
Ako je zaposlena, možda je putnička agentica.
Možda vam je prodala put nekamo.
Možda radi u bolnici.
Možda vam je jučer izvadila krv.
Budimo realni, ne boji se krvi.
Već se dugo nisam čuo s članovima njezine obitelji,
ali kad jesam, rekli su mi da ne znaju ništa o njoj
i da se nisu s njom čuli.
Osobno u to ne vjerujem.
Netko joj pomaže financijski
i pruža joj krov nad glavom, mjesto stanovanja.
Nije samo nestala.
Tijekom razgovora s različitim ljudima,
svi su rekli
da je ona onaj tip djevojke koja uvijek ima muškarca u životu.
To me plaši.
Ova je žena još slobodna nakon što je počinila zločin
i mogla bi još nekom nauditi.
Razmišljao sam o tome mnogo puta,
o ulasku u tatinu sobu te nedjeljne večeri.
Možda sam trebao ući,
ali možda sam dobro odlučio ne ući
jer nešto mi je govorilo da ne ulazim.
Nešto bi mi se možda bilo dogodilo da sam bio ušao u tatinu sobu.
Potjera traje i Služba US Marshals upregnula je sve snage
u potjeri za bjegunkom.
Tammy je sad možda u novoj vezi.
Možda se viđa s novim tipom i on je u opasnosti.
Članovi obitelji mladog oca još se nadaju da će pronaći Tameru
i suočiti je s optužbama.
SREDNJA ŠKOLA RIVER ROUGE
Na Davidovu pogrebu
mnogo je ljudi govorilo o njemu.
Bilo je veoma dirljivo.
Život je prepun sreće, ali katkad je prepun sranja.
Tako je.
Svi su govorili o Davidu i otkud su ga poznavali.
Mojoj supruzi Marie i meni
izražavali su sućut i grlili su nas.
Marie, ona...
Plakala je čitav pogreb, jasno.
Osjećao sam se bespomoćno
pokušavajući je utješiti.
Uvijek kažem da mi ona nije ubila samo brata.
Ubila je i moju majku
jer je našoj majci dijagnosticiran rak
šest dana prije nego što je Tammy ubila Davida.
Bila je toliko slomljena nakon njegova ubojstva
da je prestala ići na liječenje
te je preminula.
Ne prođe nijedan dan,
a da ne pomislim na Davida.
Gledam DJ-a.
Razmišljam o svemu što je postigao.
O svemu čime se on bavi.
Da je njegov tata ovdje, bio bi tako ponosan.
Trenutno sam
na Sveučilištu u istočnom Michiganu i igram nogomet,
a studiram poslovni menadžment.
Preuzeo sam i tatin posao s odjećom.
Dobro sam,
ali javljaju mi se određene misli
koje me katkad gotovo slome.
Više nemam oca.
Da sad imam nekoliko minuta s tatom,
pitao bih ga je li ponosan na mene.
Rekao bih mu da ga volim i da mi nedostaje.
David je za sobom ostavio golemu prazninu
koju nitko ni ništa ne mogu ispuniti.
Nikad niste svjesni koliko svjetla netko unosi u prostoriju
dok ga ne izgubite.
U potpunoj smo tami.
Koliko imaš godina...
Nedostaju mi šale i smijeh.
Nedostaju mi naši razgovori i svađe.
Nedostaje mi on i sve u vezi s njim.
Vjerujem da će netko nekako prepoznati Tammy
i da će je uhvatiti.
To neće vratiti Davida,
ali barem će nam omogućiti da počiva u miru.
Nudi se nagrada od 10 000 dolara za informaciju
koja će dovesti do uhićenja Tamere R. Williams.
Ako što znate,
nazovite Službu US Marshals ili posjetite unsolved.com.
Slijedi...
Ja sam Buffalo Jim.
Petak navečer je!
Netko se odlučio riješiti Buffala.
U ovoj je sobi moj otac pronađen mrtav.
Našao se u ranjivoj situaciji.
Je li to namještaljka?
Nikad ne znate što će se dogoditi.
Vjerujete li u Bigfoota?
Vjerujete li u NLO-e?
Bila sam iznenađena.
Hej, Josh.
Tvrde da je Josh ustao, rekao da ide u kupaonicu i nikad se nije vratio.
To nema smisla. Tu se još nešto krije.
Mislim da je Josh imao tajne kao i svi drugi.
Voljela bih da se javi onaj tko zna te tajne.
Prijevod titlova: Filip Lažnjak